钦定古今图书集成/明伦汇编/氏族典/第378卷 > 孔金
## 钦定古今图书集成/明伦汇编/氏族典/第378卷 > 孔金

按《明外史孔金传》：“金，山阳人。父早亡，母谢氏遗腹三
月而生金。母为大贾杜言逼娶，投河死。金长，屡讼于
官，不胜。乞食走阙下，击登闻鼓诉冤，不得达，还墓所，
昼夜号泣。里人陈其事于府，知府张守约，坐言大辟。
未几，守约卒，言夤缘获脱，金复号诉不休。抚按理旧
牍，仍坐言大辟，迄死狱中。”